VABILO NA DOGODEK »PIKNIK ZDRAVEGA ŽIVLJENJA«

Spoštovani!

Društvo onkoloških bolnikov Slovenije ob svoji 25. obletnici obstoja skupaj z Mercatorjem organizira PIKNIK ZDRAVEGA ŽIVLJENJA

14. 8. 2011, Ukmarjev trg, Koper 
V nedeljo, 14. 8. 2011, vas vabimo na PIKNIK ZDRAVEGA ŽIVLJENJA. V Kopru na Ukmarjevem trgu se bodo zbrali člani društva s svojimi družinami in prijatelji, ob predstavitveni stojnici pa bodo od 17. ure na voljo naši prostovoljci in prostovoljke tudi za osebna pričevanja.

	Želimo, da se v veselem vzdušju sreča čim več družin z otroci, ki bi pridobili zgled za zdravo druženje, se seznanili s preventivnim načinom življenja in skrbjo za zdravje. Zato bodo za najmlajše postavljena igrala, za zabavo bodo poskrbeli Lumpiji, ki bodo otroke animirali in jim delili zdrave prigrizke. K sodelovanju k igram in za zgled za zdravo druženje v športnem duhu pa smo povabili tudi znane športnike. Ob 25. obletnici društva bi radi vsem zdravim in onkološkim bolnikom pokazali, da je Slovenija ZA ŽIVLJENJE.
	Bolniki, zdravniki in znane osebnosti so se v juniju že podali na Kolo življenja, ki je potekalo med Ljubljano in Mariborom  ter pokazali, da lahko skupaj vsi stopimo ZA ŽIVLJENJE.[image: image5.jpg]





To sporočilo bolnikov, ki so spoznali, kako lepo je življenje in kako je treba polno živeti vsak trenutek – saj vsaka drobna izkušnja šteje, želimo posredovati čim širši javnosti. Redni in izredni društveni programi potekajo skozi celo leto 2011. Piknik sodi v sklop prireditev za promocijo zdravega načina življenja, ki omogoča preventivo pred zahrbtno boleznijo, o kateri vedo najbolje povedati bolniki sami, ki so se z njo soočili.

	Letošnja obeležitev 25. obletnice z našim PIKNIKOM ZDRAVEGA ŽIVLJENJA poteka v sklopu prireditve »Na pomolu je fešta« z druženjem ob dobri hrani in pijači, prijetnem sončnem zahodu in dalmatinsko-istrskih napevih v ozadju in ob spoznavanju ribiških veščin.

Klapa Leut z lanskoletne prireditve. 

Po nekaterih ocenah je koprski pomol v enem večeru lani obiskalo celo 3000 ljudi.

Ob stojnicah, bodo nekatera društva, ki svojo dejavnost povezujejo z »morjem«. 

Obiskovalci prireditve se bodo lahko udeležili tudi tekmovanja v vleki vrvi za II. Pokal ribiške nedelje.



Program prireditve se bo začel že v soboto, 13. 8. 2011. Za glasbo bodo skrbeli zadrska Klapa Leut in skupini Dan Ponjer ter Duble Truble. Svoje žlahtne in zlate kapljice bodo predstavili oljkarji in vinarji Slovenske Istre. Ljubitelji najbolj znane istrske igre s kartami se bodo lahko pomerili v turnirju v briškoli, na svoj račun pa bodo prišli tudi igralci najglasnejše igre v Istri – »Mora cantando«.
Ribiška nedelja, ni »ribiška« zgolj zaradi obilice ribiških dobrot, temveč bo v znamenju športno-igrivega druženja z ribiči. Poleg predstavitve ribiških veščin in vleke vrvi bo na sporedu tudi Prvenstvo v trnkarjenju za 2. Pokal Ribiške nedelje. 

Veselimo se srečanja z vami! 

Kontaktni podatki: 

Neva Mavrič: 051 344 994 

Prostovoljka Društva in soorganizatorka PIKNIKA ZDRAVEGA ŽIVLJENJA
Blaž Bajec, univ. dipl. kult., tel.: 01 430 32 63, gsm: 041 835 460
gen. sekretar

Društvo onkoloških bolnikov Slovenije, Poljanska 14, 1000 Ljubljana

e-mail: dobslo@siol.net, e-stran: www.onkologija.org
